Správa zo zahraničnej pracovnej cesty - osnova
1.  Účastník ZPC:
Miloš Hricovíni, Ing., PhD.
Chemický ústav SAV, Dúbravská cesta 9, 845 38 Bratislava
Vedúci oddelenia Štruktúry a funkcie sacharidov, vedecký pracovník
Anglický jazyk 

2.  Zahraničná pracovná cesta:
Štát: Spojené kráľovstvo
Mesto: Oxford 
Vykonaná v dňoch: 28.- 29. mája 2014 
Názov prijímajúcej organizácie s adresou: INSTRUCT Academic Services, Division of Structural Biology, Wellcome Trust Centre for Human Genetics, Roosevelt Drive, Oxford OX37BN, UK  
Účel cesty: Účasť na zasadaní INSTRUCT Council Meeting  
Spôsob jej financovania: cestovné, stravné a poistné hradilo MŠVVaŠ SR 

3.  Rámcový program pobytu:
Dátum, hodina: 29. máj 2014, 10,30 
Navštívené zahraničné organizácie: INSTRUCT Academic Services, Division of Structural Biology, Wellcome Trust Centre for Human Genetics 
Mená a  funkcie kontaktovaných zahraničných partnerov, kontaktné  adresy:
Prof. D. Stuart, INSTRUCT Director 
Dr. S. Daenke, Secretary to Council
Dr. C.A. Amaro, INSTRUCT project manager
INSTRUCT Academic Services, Division of Structural Biology, Wellcome Trust Centre for Human Genetics, Roosevelt Drive, Oxford OX37BN, UK  

4.  Stručný priebeh rokovaní, resp.  študijného pobytu:

Na zasadaní výboru projektu INSTRUCT sa prejednávala činnosť za minulé obdobie ako aj plán v nasledovnom období. S. Daenke prezentovala aktivity za minulé obdobie: INSTRUCT má v súčastnosti 11 členov (krajín, https://www.structuralbiology.eu/resources/countries), 16 INSTRUCT centier, 2000 používateľov. Z 94 žiadostí o poskytnutie infraštruktúry, bolo 55 kladne vybavených, 29 je v štádiu posudzovania a 10 bolo zamietnutých z dôvodov nedostatočnej vedeckej úrovne. INSTRUCT tiež uskutočnil 18 vzdelávacách kurzov, zameraných hlavne pre mladých výskumníkov. Po správe Dr. Daenke prof. Stuart podal správu (v prílohe) zo zasadnutia výkonného výboru, ktoré bolo 28.5.2014. V nej, okrem iného, predložil závery Európskej komisie (EC), ktoré boli 26.5.2014 publikované vo forme tlačovej správy EC (tiež v prílohe). V správe EC sú navrhnuté tri ESFRI projekty na implementáciu a deväť projektov na podporu ich implementácie. Projekt INSTRUCT tam nie je uvedený. Pre výkonný výbor INSTRUCT-u to bolo prekvapenie, nakoľko výsledky tohto projektu boli v predošlom období v rámci ESFRI veľmi dobre hodnotené. Preto sa v správe zo zasadnutia výkonného výboru prezentuje návrh, aby bol INSTRUCT implementovaný do formy INSTRUCT-ERIC-u (návrh štatútu INSTRUCT-ERIC je tiež v prílohe). Je predpoklad, že táto projektu by mala podporu Európskej komisie. Časový horizont implementácie INSTRUCT-ERIC-u je v r. 2015-2016. Na druhej strane, niektorí členovia výkonného výboru INSTRUCT-u zastávali názor, že INSTRUCT musí pracovať v tejto podobe aj bez príspevkov EC. V správe výkonného výboru sa tiež navrhlo, aby sa zjemnili kritériá na prístup na jednotlivé pracoviská INSTRUCT-u a  infraštruktúra sa teda využívala väčším počtom užívateľov. Ďalej sa uviedlo, že EMBL (European Molecular Biology Laboratory), vzhľadom na podstatu tejto organizácie, nebude v ďalšom období členom INSTRUCT-u, ale tento projekt bude ďalej podporovať a zostane ako pozorovateľ a konzultant INSTRUCT-u. 
V rámci prípravy INSTRUCT-ERIC-u sa diskutoval finančný model príspevkov (príloha), ktorý má v formy: 50000 Eur/rok + príspevok podľa počtu výskumníkov v jednotlivých krajinách, resp. 50000 Eur/rok + príspevok podľa veľkosti HDP. V rámci INSTRUCT-ERIC-u sa bude dávať väčší dôraz na vedecké kvality projektov v žiadostiach na využívanie infraštruktúry.  
  
5.  Odporúčané závery:

Vzhľadom k prezentovaným skutočnostiam by sa SR mala zamerať na členstvo v ERIC-INSTRUCT projekte, ktorý je v príprave a mal by začať v r. 2015, príp. 2016. 

6.   Prehľad prinesenej dokumentácie a miesto jej uloženia
	1. program zasadania
	2. Tlačová správa EC o ESFRI projektoch
	3. Správa zo zasadnutia výkonného výboru INSTRUCT-u z 28.5.2014
	4. AEG správa z augusta 2013 a mája 2013
	5. Posudzovanie INSTRUCT centier (Matrix for validation)
	6. Finančné modely
	7. Návrh štatútu INSTRUCT-ERIC I,II 
Prílohy sú uložené na Chemickom ústave SAV, Dúbravská cesta 9, 845 38 Bratislava 

 
7.   Osobitne vyhodnotený očakávaný prínos ZPC
Informácia o aktuálnom stave projektu INSTRUCT a jeho zmeny do formy INSTRUCT-ERIC, ktorá sa pripravuje na r. 2015 a 2016.

8.    Spôsob zverejnenia výsledkov ZPC, prenos získaných informácií

Súhlasím so zverejnením správy na internete

Správu vypracoval: Miloš Hricovíni, Ing., PhD.

Dátum:   4. júna 2014

Správu schválil:  Ing. M. Koóš, DrSc.

Poznámka:
Správu zo ZPC je potrebné vypracovať do 10 dní od jej ukončenia a v papierovej aj elektronickej forme (rtf. formát) predložiť na Sekciu medzinárodnej spolupráce MŠVVaŠ SR.